သင်ခန်းစာ (၈)

ဓမ္မသစ်ကျမ်းမှမျှော်လင့်ချက်

နိုဝင်ဘာလ ၁၂ - ၁၈

ဥပုသ်နေ့မွန်းလွဲပိုင်း နိုဝင်ဘာလ ၁၂ ရက်

ဖတ်ရန်ကျမ်းချက်များ။ ၁ကော၊ ၁၅း၁၂-၁၉။ ယောဟန်၊ ၁၄း၁-၃။ ယောဟန်၊ ၆း၂၆-၅၁။ ၁သက်၊ ၄း၁၃-၁၈။ ၁ကော၊ ၁၅း၅၁-၅၅။

အလွတ်ကျမ်းချက်

 ‘‘သက်သေခံတော်မူချက်ဟူမူကား၊ ဘုရားသခင်သည် ငါတို့ အားထာဝရအသက်ကိုပေးတော်မူ၍၊ ထိုအသက်သည်လည်း သားတော် ၌ပါ၏။ သားတော်ကိုရသောသူသည် အသက်ကိုရ၏။ ဘုရားသခင်၏ သားတော်ကိုမရသောသူမူကား အသက်ကိုမရ’’ (၁ယော၊ ၅း၁၁၊၁၂)။

 ဓမ္မသစ်ကျမ်းကိုဟေလသဘာသာဖြင့် ရေးသားထားသော်လည်း ရှင်လုကာ တစ်ပါးမှလွဲ၍ ကျန်ကျမ်းရေးသားသူအားလုံးသည် ဂျူးလူမျိုး ဖြစ် ကြသည်။ သဘာဝအတိုင်းမိမိတို့သည် ဟေလသလူတို့၏ အမြင်မျိုးဖြင့် မကြည့်တတ်ကြပါ။ ဟေဗြဲလူမျိုးတို့သဘောဖြင့်သာ အမြင်မျိုး ရှိတတ်ကြသည်။

 သို့ဖြစ်၍ ခရစ်တော်နှင့်တမန်တော်အပေါင်းတို့သည် ခရစ်ယာန်၏ မျှော်လင့်ခြင်းသည် မျှော်လင့်ချက်အသစ် ဖြစ်ပေါ်လာခြင်း မျိုးမဟုတ်ကြောင်း၊ ရှေးဘိုးဘေးများနှင့်ပုရောဖက်များမှ သင်ကြား ပေးခဲ့သောအရာ ရှေးဟောင်း ရှိနင့်ပြီးသားအယူ မျှော်လင့်ချက် များသာဖြစ်ကြောင်း ရပ်တည်ကြသည်။ ဥပမာ ခရစ်တော်သည် ဟိုး လွန်ခဲ့သော အချိန်အခါမှ အာဗြဟံမျှော်လင့် တောင့်တ၍ မြင်ချင် လှသော၊ ကြို၍ဝမ်းမြောက်ခြင်းရှိခဲ့သောအချိန်သည် ကိုယ်တော် ရှိနေသော

အချိန်ဖြစ်ကြောင်းကို ရှင်းလင်းဖော်ပြခဲ့သည် (ယောဟန်၊ ၈း၅၆)။ ယုဒဆိုသည့်စကားမှာ ကျန်ုပ်တို့၏ဘေးတော်ကြီးဧနောက်မှ ယေရှုရှင် ဒုတိယ အကြိမ်ကြွလာမည့်သတင်းကို ကြိုင်တင် ဟောထားခဲ့ ပြီးဖြစ်သည် (ယုဒ၊ ၁၄၊၁၅)။ ဟေဗြဲသြဝါဒစာမှ ယုံကြည်ခြင်း သူရဲကောင်းများ အကြောင်းကိုဖော်ပြရာ၌၊ ထိုသူတို့သည် ကောင်းကင် ဆုလာဘ်တော်ကို မျှော်လင့်ခဲ့ကြသော်လည်း ကျွန်ုပ်တို့မရမချင်း သူတို့လည်း စောင့်နေကြရမည်ဖြစ်သည် (ဟေဗြဲ၊ ၁၁း၃၉-၄ဝ)။ အကယ်၍ သူတို့၏ဝိညာဉ်များသည် ယခုအချိန်တွင် သခင်ဘုရားနှင့် အတူရှိနေလျှင် ယင်းကျမ်းချက်များသည် အဓိပ္ပာယ်မဲ့သော ကျမ်းချက်များ ဖြစ်လာလိမ့်မည်။

 ခရစ်တော်၌ရှိနေသောသူသာလျှင် ထာဝရအသက်ရမည် (၁ယော၊ ၅း၁၁၊၁၂)၊ ယောဟန်သည် ဝိညာဉ်မသေနိုင်ဟူသော အယူအဆကို မသွန်သင် ခဲ့ပါ။ ခရစ်တော်နှင့်အတူ ကယ်တင်ခြင်း ခံရမည့်အရေးအပြင် အခြားမည်သည့် ထာဝရအသက်လမ်းဆို သည်မရှိပါ။ ဓမ္မသစ်ကျမ်း၏မျှော်လင့်ချက်အရ၊ ခရစ်တော်သည် အရာအားလုံး၏ အလယ်ဗဟိုချက်မဖြစ်ရမည်။ ခရစ်တော် ထံမှမျှော်လင့်ချက် ထားရမည်။ တစ်ခုတည်းသောမျှော်လင့်စရာမှာ သေမျိုး အဖြစ်မှမသေနိုင်သောအမျိုးအဖြစ် ရရှိတည်မြဲသွားနိုင်မည်။

တနင်္ဂနွေနေ့ နိုဝင်ဘာလ ၁၃ ရက်

ယခုအသက်ရှင်ခြင်း၏တစ်ဖက်မှမျှော်လင့်စရာ

 ခရစ်တော်မပေါ်မီ ၅ ရာစုဘီစီတွင် ဂရိသမိုင်းပညာရှင် ဟီရိုဒိုးတပ် ဆိုသူသည် လူမျိုးစုတစ်စုအကြောင်းကို သမိုင်းတင်ခဲ့သည်။ ထိုလူမျိုးစုသည် သားသမီးမွေးဖွားလာလျှင် ဝိုင်းဝန်းငိုကြွေးပေးရသည်။ အကြောင်းမှာ မွေးဖွားလာသောကလေးငယ်သည် ကြီးပြင်းလာလျှင် ဒုက္ခ ရင်ဆိုင်ရမည်အရေးကို ဦကိတင်ပူပန်ပေးသောအထိမ်းအမှတ်ဖြစ်သည်။ ကျွနု်ပ်တို့ အတွက် ထိုဓလေ့ထုံးစံသည် အမှန်အကန်လက်ခံနိုင်သော လုပ်ရပ်ဖြစ်သည်။

 နှစ်ပေါင်းထောင်ချီ၍ကြာလာသော်၊ အမေရိကန်နိုင်ငံ၌ ၂ဝ ရာစုနှစ် အတွင်းလောက်တွင် ကြော်ငြာချက်တစ်ရပ်ထုတ်ပြန်လာသည် ‘‘ငွေတစ်ဆယ် ဖြင့် အသက်တာကိုတည်ထောင်နိုင်မည်လား။’’

 အသက်တာသည် ခက်ခဲမှုနှင့်ပြည့်ဝလျက်ရှိသည်။ ဘုရားသခင် ကို ကျွန်ုပ်တို့ယုံကြည်နေသည် တိုင်အောင် ထာဝရအသက် အတွက် မျှော်လင့်ခြင်း ရှိနေသည့်တိုင် ဘဝ၏ခက်ခဲမှုကို ရင်ဆိုင်ရသောအခါ စိတ်ဓာတ်ကျဆင်းတတ် သည်။ မှန်းဆကြည့်ပါ။ မည်မျှပင်ခက်ခဲနေပါစေ၊ မျှော်လင့်ချက်ရှိသူနှင့် မျှော်လင့်ချက်မရှိသူတို့အကြား ကွာဟချက် ရှိကြသည်။ မျှော်လင့်ချက်ရှိသူ သည် ခံနိုင်ရည်အစွမ်းပိုကောင်းမည်။ လောကဆန်သောစာရေးဆရာတစ်ဦး ထက်မက လူ၏အသက်တာ ဘဝသည် အဓိပ္ပာယ်မဲ့ကြောင်း မှတ်ချက်ပြခဲ့သည်။ ကျွန်ုပ်တို့အားလုံး မသေရသေးသော်လည်း အားလုံးသေရမည်အဖြစ်ကိုရင်ဆိုင် ရန် အသက်ရှင်နေကြခြင်းဖြစ်သည်။ ထိုအားလုံးသေရမည့်စီမံကိန်းသည် လူသားတို့အတွက် အမှန်အကန်ပင်စောင့်ကြိုနေပါသည်။ ဒုက္ခနှင့် ဝမ်းနည်း ခြင်းကိုမကြာမကြာ ကြုံတွေ့ကြရသည်။ တရားမျှတမှုလည်း မရှိ၊ ပျက်စီးနေ သောအသက်ရှင်နေထိုင်ခြင်းဖြစ်နေသည်။ ပုဂ္ဂိုလ် တစ်ဦးက လူသည်မည်သည့် တန်ဖိုးမျှမရှိကြောင်း ထောက်ပြ ခဲ့သည်။ သို့သော် အသားအစအနနှင့်အရိုးကို တန်ဖိုးတွက်လျှင် အငြင်းပွား စရာ ရှိလာနိုင်သည်။

 အားလုံးကိုနှိုင်းယှဉ်ကြည့်လျှင် ကျွန်ုပ်တို့သည် ယေရှုရှင် ပေးတော် မူသောထာဝရအသက်အတွက် မျှော်လင့်စရာရှိသေးသည်။ ထိုထာဝရအသက် ကို ကိုယ်တော်၏ အသေခံခြင်းနှင့် ထမြောက် ရှင်ပြန်ခြင်း အားဖြင့် ကျွန်ုပ်တို့ ရရှိခွင့်ရခဲ့သည်။ အခြားမည်သည့် မျှော်လင့်စရာလို အုံးမည်နည်း။

 ၁ကော၊ ၁၅း၁၂-၁၉ ကိုဖတ်ပါ။ ခရစ်တော်၏ ရှင်ပြန်ထမြောက်ခြင်း သည် ကျွန်ုပ်တို့ သေဆုံးပြီး ပြန်လည်ရှင်ပြန် ထမြောက်မည့် မျှော်လင့်ချက်ကို ပေးနိုင်ကြောင်း ရှင်ပေါလုမည်သို့ ပြောခဲ့သနည်း။

--------------------------------------------------------------------------------------------------

 ရှင်ပေါလုသွန်သင်ချက်အရ ခရစ်တော်၏ ရှင်ပြန်ထမြောက်ခြင်း သည် ကျွန်ုပ်တို့ပြန်လည်ရှင်ပြန် ထမြောက်ခြင်းအကြောင်းနှင့် ဆက်စပ် နေပါသည်။ ကျွနု်ပ်တို့ထမြောက်ခြင်းမရှိနိုင်လျှင်၊ ခရစ်တော် ကိုယ်တော်တိုင် မထမြောက် ခြင်းကြောင့်ဖြစ်သည်။ ခရစ်တော် မထမြောက်ခဲ့သော် ကျွန်ုပ်တို့ မည်သို့ဖြစ်မည် နည်း။ ‘‘သင်၏ ယုံကြည်ခြင်း သည် အချည်းနှီးဖြစ်၍၊ သင်သည်အပြစ်နွံတွင်း ၌ရှိနေဆဲ ဖြစ်သည်။ တစ်နည်းဆိုသော် ကျွနု်ပ်တို့သေဆုံးသွားလျှင် လူသေဘဝ နှင့်နေကြရသည်။ ထာဝစဉ်သေနေရသည်သဘောနှင့် အဓိပ္ပာယ်မဲ့သော အခြေ အနေပင်ဖြစ်သည်။ ၁ကော၊ ၁၅း၃၂ ၌ ရှင်ပေါလု ဆိုထားသော အချက်မှာ ‘‘သေလွန်သောသူတို့သည် ထမြောက်ခြင်းမရှိလျှင်၊ စားကြ ကုန်အံ့၊ သောက်ကြ ကုန်အံ့၊ နက်ဖြန်သေရကြမည်’’ ဟုဆိုထား သည်။

 လူတစ်ဦး၏အသက်သည် မွေးဖွားသေဆုံးခြင်းနှင့် အဆုံးသတ် ရမည် ဆိုလျှင်၊ အသက်အနှစ်ခုနစ်ဆယ်သာအသက်ရှင်ခွင့်ရမည်ဆိုလျှင်၊ ဆေးလိပ် မသောက်၊ အရက်မသောက်၊ ကျန်းမာအောင် အဘယ်ကြောင့် ကျန်းမာရေး လိုက်လျှောက်ရန်လိုအုံးမည်နည်း။ ကျန်းမာခြင်းနှင့် မညီညွတ်သော အရာများကို ရှောင်ရှားခြင်းသည် အသက်ရှည်လိုသော သဘောကြောင့်ဖြစ်သည်။ အယ်လင် ဂျီဝှိုက်၏မှတ်ချက်အရ ‘‘ကောင်းကင် နိုင်ငံတော်သည် အလွန်တန်ဖိုးထိုက်တန် သည်။ ကောင်းကင်နိုင်ငံကို ကျွန်ုပ်တို့ ဆုံးရှုံးလျှင် အရာအားလုံးဆုံးရှုံးပြီဖြစ်မည်’’ ကျွန်ုပ်တို့၏ယုံကြည်ချက်နှင့်မျှော်လင့်ခြင်းသည် မည်မျှအရေးကြီး တန်ဖိုး ရှိကြောင်းကိုစဉ်းစားပါ။ ကျွနု်ပ်တို့တတ်နိုင်သမျှအရာအားလုံးကို လုပ်ဆောင်ရမည်မှာ အဘယ်အတွက်နည်း။ ဘုရားသခင်၏ကရုဏာတော် ကြောင့် ထိုမျှော်လင့်ခြင်းနှင့် ယုံကြည်ခြင်းကို ဆက်လက်စွဲကိုင်နိုင် ပါမည်လား။

တနင်္လာနေ့ နိုဝင်ဘာလ ၁၄ ရက်

ငါတစ်ဖန်ပြန်လာမည်

 ‘‘ယောဟန်၊ ၁၄း၁-၃ ကိုဖတ်ပါ။ ယေရှုရှင်သည် အမှန်ပြန်လာ မည်ဟုကတိပေးထားသည်မှာ နှစ်ပေါင်း ၂,ဝဝဝ ကျော်ပင်ရှိနေပါပြီ။ ထိုမျှ ကြာသောအချိန်ကာလကိုစောင့်နေရချိန်၌ အခြားသူများအား ထိုကတိ တည်မည်ဟု ကျွန်ုပ်တို့မည်သို့ပြောနိုင်မည်နည်း။ ထိုကတိသည် ကျွန်ုပ်တို့ ခေတ်သို့ရောက်ရှိလာသည့်တိုင် မပြည့်စုံသေးသောကြောင့် ယေရှုရှင်၏ စကား တော်ကို ကျွနု်ပ်တို့မည်ကဲ့သို့မှတ်ရမည်နည်း။ ကတိပျက်ပြီလား။

--------------------------------------------------------------------------------------------------

 ဗျာဒိတ်ကျမ်းတစ်ကျမ်းတည်းမှာပင် ယေရှုရှင်လေးကြိမ် တိုင်တိုင် ကတိ စကားဆိုခဲ့သည်။ ‘‘မကြာမီငါလာမည်’’ (ဗျာ၊ ၃း၁၁။ ဗျာ၊ ၂၂း၇၊၁၂၊၂ဝ)။ ကိုယ်တော်မကြာမီပြန်လာမည့်ကတိစကားသည် တမန် တော်၏ အမှုတော်ကို အလျင်အမြန်တစ်ဟုန်ထိုး တိုးတက်သွား စေခဲ့သည်။ အသင်းတော်၌လှုပ်ရှား တက်ကြွမှုရှိပြီး ရာစုနှစ်များစွာ ဆက်လက်တိုးတက်သွားခဲ့သည်။ သို့သော် မျိုးဆက်တစ်ဆက်ပြီး တစ်ဆက် သေဆုံးသွားခဲ့ကြသည်။ ထိုပြန်လာမည့် ကတိတော်သည် အကောင်အထည်ပေါ်မလာခဲ့ပါ။ သို့ဖြစ်နေ၍ များစွာသော သူများမေးခွန်းမေး လာတော့သည်။ ကျွန်ုပ်တို့မည်မျှကြာကြာ ဆက်ပြီးဟောပြော နေရအုံးမည်နည်း။ ယေရှုမကြာမီ လာမည့် အကြောင်းကို ဆက်ပြီးအချိန်မည်မျှ ပြောနေရအုံးမည်နည်း။ ပြန်ကြွ လာမည့် သတင်းသည် မသေချာမရေရာသော သတင်း ဖြစ်လာ တော့သည် (၂ပေ၊ ၃း၄)။

 ခရစ်ယာန်များစွာတို့လည်း ထိုနှောင့်နှေးခြင်းအတွက် အပြစ် ပြောလာ ကြတော့သည် (မသဲ၊ ၂၅း၅ ကိုဖတ်ပါ)။ သို့သော် ကျွန်ုပ်တို့မည် သို့လုပ်ရ မည်နည်း။ နှောင့်နှေးနေသည်ကိုသိနေပါလျက် ဆက်လက် မည်သို့သဘော ထားကြမည်နည်း။ ခရစ်တော်သည် ပြောသော အချိန်နှင့်ပြန်ရောက်လာရန် သင့်နေပါပြီမဟုတ်လား။ နှစ်ပေါင်း ၅ဝ၊ ၁၅ဝ၊ ၅ဝဝ ကတည်းက ကြွလာ သင့်ပြီ။ သမ္မာကျမ်းစာ၌ ပေးထားသော ကတိတော်အမှန် မည်သို့ရှိသနည်း။ ‘‘လူအချို့တို့သည် နှေးခြင်းကို မှတ်သည်အတိုင်း၊ ထာဝရဘုရားသည် ကတိတော် အရာမှာနှေးတော်မမူ။ ငါတို့တွင်အဘယ်သူမျှမပျက်စီးဘဲ ရှိသမျှတို့သည် နောင်တရစေခြင်းငှာ အလိုတော်ရှိ၍၊ ငါတို့ကိုသည်းခံတော်မူ၏’’ (၂ပေ၊ ၃း၉)။

 ခရစ်တော်ပြန်ကြွသွားသောအချိန်မှစ၍ ရေတွက်လျှင် နှစ်ပေါင်း ရာစုနှစ်များစွာရှိခဲ့ပြီ။ ကိုယ်တော်ပြုတော်မူသော ပြန်ကြွလာမည့် ကတိတော် သည် ယနေ့တိုင်မပြည့်စုံသေးပါ။ အဘယ်သို့ဖြစ်နေသနည်း။ အကြောင်းမှာ ကျွနု်ပ်တို့သည်တိုတောင်းသောအသက်များရှိနေကြသည် (ဆာ၊ ၉ဝး၁ဝ)။ စုတေကြ၍ သင်္ချိုင်းတွင်း၌မည်သည့်အရာမျှမသိ၊ အိပ်စက်နေကြရသည် (ဒေ၊ ၉း၅၊၁ဝ)။ ထိုနောက်မှာ ရှင်ပြန် ထမြောက်လာ ရသောအခွင့်နှင့် နောက်ဆုံး ပိတ်ပြောင်းလဲခြင်းကို ကျွန်ုပ်တို့ခံကြ ရမည်’’ (ဟေဗြဲ၊ ၉း၂၇)။ သေဆုံးသူ များအားလုံး ပြန်၍ ရှင်ပြန်လာရမည်။ (သင်ခန်းစာ၌သိခဲ့ရပြီးဖြစ်သည်။) အဘယ် ကြောင့် ဆိုသော် သေဆုံးနေသူများအားလုံးသည် မည်သည့်အရာမျှမသိရဘဲ အိပ်စက်နေကြသည်။ သေဆုံးနေသူများအတွက် ခရစ်တော် ကြွလာခြင်း သည် နှောင့်နှေးခြင်းမရှိတတ်၊ ခဏတာဟုသာထင်ရသည်။ သင်ကိုယ်တိုင် အပါအဝင် ခေတ်အဆက်ဆက်မှသေဆုံးခဲ့သူများအတွက် ခရစ်တော် ဒုတိယ အကြိမ်ကြွလာ ခြင်းသည်မနှောင့်နှေး ခဏတာ သာမှေးစက်ရ သည်ဟု အထင်ရှိနေသည် မဟုတ်ပါတကား။

 ကျော်လွန်သွားသောနေ့ရက်တိုင်းကို ပြန်လည်ရေတွက်သော် တစ်ရက် ကျော်လွန်သွားတိုင်း ခရစ်တော်ကြွလာရန် တစ်ရက်နီး လာကြောင်း ကိုယ်တော် မျက်နှာတော်ကိုဖူးတွေ့ရန် မိုးကောင်းကင် တိမ်တိုက်နှင့်အတူ ကိုယ်တော်ကြွလာ တော့မည်ကို ပို၍ပို၍ နီးလာ ကြောင်း သိကြရသည်။ ကိုယ်တော်မည်သည့်အချိန် ကြွလာမည်ကို ကျွန်ုပ်တို့ မသိနိုင်သော်လည်း ဧကန်အမှန်ကြွလာမည်ကိုမူ အတပ်သိ နေပါသည်။

 အမှုတော်ဆောင်တစ်ဦးမှ တရားတစ်ပုဒ်ကို ဟောကြားနေ ပါသည်။ သူ၏ပြောကြားချက်၌ ခရစ်တော်လာမည့်အချိန်အတွက် လုံးဝဂရုစိုက်ခြင်း မရှိ၊ ခရစ်တော်လာမည်၊ မလာမည်ကိုသာ စိတ်ထဲစွဲ နေသည်။ ထိုစကားသည် သင့်အဖို့မည်မျှလက်တွေ့ကျသနည်း။ သင့်ကိုမည်မျှအထောက်အကူဖြစ်စေ သနည်း။ ယနေ့ထိတိုင် ခရစ်တော် မလာသေး၍ သင့်ကိုစိတ်အနှောင့်အယှက် ဖြစ်စေပါသလား။

အင်္ဂါနေ့ နိုဝင်ဘာလ ၁၅ ရက်

‘‘ငါထမြောက်စေမည်’’

 ကိုယ်တော်၏နိမိတ်လက္ခဏာများစွာထဲမှ လူပေါင်းငါးထောင်ကို မုန့်နှင့်ငါးအနည်းငယ်ဖြင့် ကျွေးမွေးတော်မူခဲ့သည် (ယောဟန်၊ ၆း၁-၁၄)။ ကိုယ်တော်ကိုလူထုကြီးမှ ဘုရင်တင်မြှောက်ရန်နှင့် ရှင်ဘုရင်ဟု ကြွေးကြော်ကြ သည် (ယောဟန်၊ ၆း၁၅)။ ဂါလိလဲအိုင်တစ်ဖက်သို့ ကိုယ်တော်သည် တပည့်တော်များနှင့်အတူ ရွက်လှေဖြင့် ကူးသွား ကြသည်။ သို့သော် နောက် တစ်ရက်မှာပင်လူထုကြီးသည် သူ၏နောက်သို့ လိုက်လာကြသည်။ ထိုနေရာမှာ ပင်ကိုယ်တော်သည် တန်ခိုးပါလှသော တရားဟောချက်ကို ဟောပြောခဲ့သည်။ အထူးသဖြင့် အသက်မုန့် အကြောင်း၊ ကိုယ်တော်ပေးမည့်ထာဝရအသက် အကြောင်းဖြစ်သည် (ယောဟန်၊ ၆း၂၂-၅၉)။

 ယောဟန်၊ ၆း၂၆-၅၁ ကိုဖတ်ပါ။ နောက်ဆုံးနေ့ရက်ကာလ၌ ထမြောက်လာသောသန့်ရှင်းသူများအတွက် ကိုယ်တော်ပေးမည့် ထာဝရ အသက် လက်ဆောင်သည် မည်သို့ရှိသနည်း။

--------------------------------------------------------------------------------------------------

 ကိုယ်တော်၏ဒေသနာတော်၌ ခရစ်တော်သည် ထာဝရအသက် အကြောင်းနှင့်ပတ်သက်သော အခြေခံအချက်သုံးချက်ကို ဟောပြော ခဲ့သည်။ ပထမတစ်ချက်မှာ ကိုယ်တော်သည် မိမိကိုယ်ကိုနှိုင်းယှဉ်သည်မှာ ‘‘ဘုရား သခင်၏မုန့်မူကား၊ ကောင်းကင်မှဆင်းသက်၍ လောကီသား တို့အားအသက် ကိုပေးသောမုန့်ပေတည်း’’ (ယောဟန်၊ ၆း၃၃၊၅၈)။ ထိုသို့ကြွေးကြော်ရာ၌ ဟေလသဘာသာဖြင့် ‘‘အီဂိုအီးမီး’’ ‘‘ငါသည် အသက်မုန့်ဖြစ်၏’’ ဟုဆိုသည် (ယောဟန်၊ ၆း၃၅၊၄၈)။ ယေရှုရှင်သည် မိမိကိုယ်ကိုကြီးမြတ် ကြောင်း ဖော်ပြပါစကား၌ ဓမ္မဟောင်းကျမ်းမှ အတိုင်း ‘‘ငါဖြစ်၏’’ (ထွက်၊ ၃း၁၄) ဟုတွေ့ရသည်။ ဒုတိယအချက်၊ ယေရှုရှင်သည် မိမိ၌ထာဝရအသက် တည်မည်ဟု မိန့်တော်မူခဲ့သည်။ ‘‘ငါထံသို့လာသောသူ’’ ‘‘ငါ့ကိုယုံကြည် သောသူ’’ အပေါင်းတို့သည် ထိုကောင်းချီးကို ရကြမည် (ယောဟန်၊ ၆း၃၅)။ နောက်ဆုံး၌ ယေရှုရှင်သည် မသေနိုင်သော အဖြစ်နှင့်ပြန်လည် ရှင်ပြန်ထမြောက် လာခြင်းကို ယှဉ်တွဲပြသပေးခဲ့သည်။ သုံးကြိမ်သုံးခါ တိုင်တိုင် သူ၏ပရိသတ် များကို ‘‘ငါသည်လည်းနောက်ဆုံးသောနေ့ရက်၌ ထိုသူတို့ကို ထမြောက်စေမည်’’ (ယောဟန်၊ ၆း၄ဝ၊၄၄၊၅၄)။

 ယေရှုရှင်သည် အံ့ဖွယ်ကတိတော်ကိုပေးခဲ့သည်မှာ ‘‘ငါအမှန်အကန် ဆိုသည်ကား၊ ငါ့ကိုယုံကြည်သောသူသည် ထာဝရ အသက်ကို ရ၏’’ (ယောဟန်၊ ၆း၄၇)။ ထိုကြောင့် ထာဝရ အသက်လက်ဆောင်သည် အမှန်ပင်ကျွနု်ပ်တို့ အတွက် သိုထားလျက် ရှိနေပါသည်။ သို့သော်လည်း ယုံကြည်သူတစ်ယောက် သည် လုံးဝ သေခြင်းနှင့် မတွေ့ရဟူသော အဓိပ္ပာယ်မရှိပါ။ ဖော်ပြချက်မှာ ပြတ်ပြတ် သားသားပင် ‘‘ထမြောက်စေမည်’’ ဟူ၍ ပါလာပြီးသားဖြစ်သည် (ယောဟန်၊ ၆း၄ဝ)။ အဓိပ္ပာယ်မှာ သေသွားသောသူတစ်ဦးကို လာ၍ အသက်ပြန်ပေးမည့်စကားအဓိပ္ပာယ်ပင်ဖြစ်သည်။

 အလွန်ရှင်းလင်းလှပါသည်။ ခရစ်တော်မပါလျှင် မည်သည့်လူ တစ်ဦးတစ်ယောက်မျှ ထာဝရအသက်မရနိုင်။ သို့သော် ခရစ်တော်ကို လက်ခံ ယုံကြည်ပြီးသည်နောက် ထာဝရအသက်အတွက် အာမခံချက် ရရှိသွားသည်။ ယခုအချိန်တွင် သေတတ်သောအမျိုးဘဝကို ဆက်လက် ခံယူနေရသေးဆဲဖြစ် သည်။ ထို့အတွက်ကြောင့် သဘာဝ အလျောက် သေဆုံးကြရသည်။ ဒုတိယ အကြိမ်ကြွလာမှသာ ယေရှုရှင်သည် သေလွန်သွားသောကျွနု်ပ်တို့အားလုံးကို ပြန်၍ထမြောက်စေပါမည်။ ထိုနောက်မှာပင် ကျွနု်ပ်တို့ကိုထာဝရအသက် လက်ဆောင်အဖြစ် မသေနိုင်သောအဖြစ်ကိုရရှိစေမည်ဖြစ်သည်။ ထိုလက်ဆောင် သည် ဧကန်အမှန်ပင်ရှိနေသည်။ မသေနိုင်သောဝိညာဉ်ကို ပြောနေသည် မဟုတ်ပါ။ ယေရှုရှင်၏ဖြောင့်မတ်ခြင်းကြောင့် ထိုထာဝရအသက်သည် ကျွန်ုပ်တို့၏ယုံကြည်ခြင်းအားဖြင့် ရရှိပိုင်ဆိုင်ကြရမည်ဖြစ်သည်။

 ယေရှုရှင်၏စကားတော်ကိုအားထားလျက်၊ ကိုယ်တော်ကို ယုံကြည် လျှင်၊ (ယခုပင်) သင်သည်ထာဝရအသက်ကိုရရှိပြီး ယခုဒုက္ခနှင့် တွေ့ကြုံ နေရစဉ် ထိုကတိတော်သည် ကျွန်ုပ်တို့ အတွက် မည်မျှအားရှိစေသနည်း။ လောလောဆယ်သေတတ်သောအမျိုးဖြစ်နေရသော်လည်း သင့်အတွက် ခွန်အား ဖြစ်စေပါသလား။

ဗုဒ္ဓဟူးနေ့ နိုဝင်ဘာလ ၁၆ ရက်

တံပိုးမှုတ်သောအခါ

 သက်သာလောနိတ်သြဝါဒစာစောင်များသည် ခရစ်တော် လာချိန် ၌ အသက်မသေရှင်နေလျက် ကိုယ်တော်ကို ကြိုဆိုမည့် သူများရှိမည်ဟု ရေးသား ထားသည်။ ‘‘ထိုသူတို့သည် သူတို့၏အသက်ပင် အလေး မထားတော့ဘဲ မိမိတို့ချစ်သောမိတ်ဆွေများအတွက် အကာအကွယ် ပေးကြသည်။ အသက် သေသေ၊ ပစ္စည်းဥစ္စာများဆုံးရှုံး၍ ကိုယ်တော် ပေးတော်မူမည့်ဆုလာဘ်ကိုသာ လှမ်း၍မျှော်လင့်နေကြသည်။ သို့သော် လည်း သူတို့ချစ်ကြသောသူအပေါင်း တို့ တစ်ယောက်ပြီး တစ်ယောက် သေဆုံးသွားခဲ့သည်။ ဝမ်းနည်းပက်လက်ဖြင့် သက်သာလောနိတ်သား တို့ ပင်ပန်းကြီးစွာဖြင့် သေရမည့်အချိန်ကို စောင့် နေကြရသည်။ အနာဂတ် အသက်တာကိုလည်း မျှော်လင့်ရန် မဝံ့မရဲ ဖြစ်ကုန် ကြတော့သည်’’

 ၁သက်၊ ၄း၁၃-၁၈ ကိုဖတ်ပါ။ ရှင်ပေါလုသည် မိမိမှားယွင်းခဲ့ သောသဘောထားကို မည်သို့ပြင်ခဲ့သနည်း။

--------------------------------------------------------------------------------------------------

 ဖတ်ရသောရာဇဝင်မှ အားရစရာစကားတစ်ခုရှိသည်။ ‘‘ထိုနည်းတူ ယေရှုနှင့်အိပ်ပျော်သောသူတို့ကိုလည်း ထိုသခင်နှင့်အတူ ဘုရားသခင် ပို့ဆောင် တော်မူလိမ့်မည်’’ (၁သက်၊ ၄း၁၄)။ ထိုကျမ်းချက် အပြင် အခြားကျမ်းများလည်း ရှိသေးသည်။ သဘာဝအတိုင်း ဝိညာဉ်မသေနိုင်ဟု ယုံကြည်နေသောသူတို့က ယေရှုရှင်ကြွလာလျှင် ကောင်းကင်သို့ ရောက်နေသော ထိုဝိညာဉ်များကိုပြန်ယူ လာပြီး ဖြောင့်မတ်လျက်သေဆုံးသူများအတွက် မိမိတို့၏ဝိညာဉ်ကို ပြန်ပေး မည်ဟု စိတ်အထင်နှင့် ပြောဆိုကြသည်။ ထိုဝိညာဉ်များသည် ပြန်၍ နိုးထလာ မည်။ ကိုယ်ခန္ဓာများနှင့်ပေါင်းစည်းပေးလိမ့်မည်။ သို့သော် ထိုသွန်သင်ချက် သည် ရှင်ပေါလု၏အဆိုနှင့် ကွဲလွဲနေပါသည်။

မြော်လင့်ခြင်းအသင်းတော်မှမဟုတ်သော ကျမ်းစာလေ့လာသူများ အနေဖြင့် ထိုကျမ်းချက်၏အဓိပ္ပာယ်ဖော်ပုံကို ဖတ်ကြည့်ပါ။ ‘‘သက်သာ လောနိတ်မြို့သားခရစ်ယာန်တို့သည် မိမိတို့အသင်းသားတစ်ဦးဦးသေဆုံး သောအခါ ဝမ်းနည်းကြေကွဲငိုကြွေးကြသည်မှာ ဘုရားရှင်သည် ခရစ်တော် ပြန်လာလျှင် ထိုသူကိုပြန်၍ထမြောက်စေရန်နှင့် ကိုယ်တော်နှင့်အတူ ရှိနေစေရန် အတွက်ဖြစ်သည်။ ထိုဆိုလိုချက်သည် သေဆုံးနေသူသည် မည်သည့်နေရာ တွင်မျှမရောက်၊ သို့သော် ခရစ်တော်လာလျှင် ခရစ်တော်နှင့်အတူရှိနေရန် အတွက်ဖြစ်သည်။ အခြားစိတ်ပျက်စရာ လုံးဝ မရှိပါ။ သို့ဖြစ်၍ သူတို့၏ မျှော်လင့်ချက်သည် ယုံကြည်သူများ အားလုံး ခရစ်တော်ကြွလာချိန်၌ အတူ တကွဘုန်းတော် ဝင်စားကြ ရန်ဖြစ်သည်’’

 အကယ်၍သာ သေလွန်သောဖြောင့်မတ်သူတို့၏ ဝိညာဉ်သည် ကောင်းကင်၌ ထာဝရဘုရားရှင်အတူရှိနေလျှင် ရှင်ပေါလုကလည်း ဒုတိယ အကြိမ်ထမြောက်ခြင်းအကြောင်းကိုသွန်သင်လျက် ခရစ်ယာန်တို့ အတွက် မျှော်လင့်ခြင်းရှိစေရန် တိုက်တွန်းရန်လည်းမလိုတော့ပါ။ သေလွန်သွားသော ဖြောင့်မတ်သူများ ကောင်းကင်သို့ ရောက်သွားပြီ ဟူ၍သာ သင်ကြားပေးလိမ့် မည်။ ထိုသို့ပြောမည့်အစား ‘‘ယေရှုရှင်၌ အိပ်စက်သွားသူအပေါင်း’’ ဟူ၍သာ ရေးသားထားကြောင်းတွေ့ရသည် (၁သက်၊ ၄း၁၄)။ နောက်ဆုံးအချိန်ရောက် မှ ပြန်လည်ထမြောက် လာလိမ့် မည် ဟု သွန်သင်ထားကြသည်။

 နောက်ဆုံးနေ့ရက်အချိန်မှထမြောက်လာကြမည့် မိမိတို့၏ ညီအစ်ကို ယုံကြည်သူတစ်ဦးအတွက် သက်သာလောနိတ်မြို့သားတို့သည် ဝမ်းနည်း ငိုကြွေးကြရသည်။ ထိုမျှော်လင့်ချက်မျိုးပင် နာကျင်ခြင်း ရှိနေသော် လည်း ကျွနု်ပ်တို့ ယုံကြည်ချက်အပြည့်ဖြင့် မျှော်လင့်လျက် သေခြင်းသည် ကျွနု်ပ်တို့ချစ်ရသော သူကို ဆွဲခေါ်သွားသောအခါ သင်ခန်းစာယူ၍ ခံနိုင်ရည်ရှိရမည်ဖြစ်သည်။

ကြာသပတေးနေ့ နိုဝင်ဘာလ ၁၇ ရက်

အစဉ်အမြဲထိတွေ့သူ

 ၁ကော၊ ၁၅း၅၁-၅၅ ကိုဖတ်ပါ။ ရှင်ပေါလုရှင်းပြသော ‘‘လျှို့ဝှက် နက်နဲခြင်းအရာ’’ သည် မည်သည့်အရာဖြစ်သနည်း။ (၁ကော၊ ၁၅း၅၁)

--------------------------------------------------------------------------------------------------

 အချို့လူကြိုက်များသောတရားဟောသူများသည် ယင်း ‘‘လျှို့ဝှက် နက်နဲခြင်း’’ (၁ကော၊ ၁၅း၅၁) သဘောကို တစ်မျိုးဟောပြောတတ်သည်။ ‘‘တိတ်တိတ်ကလေး ချီဆောင်ခံသွား ရခြင်း’’ ဟု အချို့အသင်းတော်များက ဟောပြောကြသည်။ ထိုအချိန်သည် ခရစ်တော်ဒုတိယအကြိမ်ကြွလာရန် (၇) နှစ်အလိုမှာ ဖြစ်မည်ဟု သတ်မှတ် သည်။ ယင်းတိတ်တိတ်ကလေးချီဆောင် ခံသွားရခြင်းကို သစ္စာရှိသောခရစ်ယာန်များ ရုတ်တရက်မထင်မမှတ်အချိန်၌ တိတ်တိတ် အသံမမြည်၊ လူအသိပျောက်ဆုံးသွားသည့်ပုံစံကဲ့သို့ဖြစ်သည်ဟု သွန်သင် ကြသည်။ အခြားသူများအားလုံး ကမ္ဘာပေါ်ကျန်ရစ်နေစဉ်မှာ ထိုသူ တို့မှာ ကောင်းကင်သို့ရောက်သွား၍ မည်သို့မျှကမ္ဘာပေါ်တွင်ရှာ၍မတွေ့နိုင် တော့ပါ။ လူတို့သည် ရုတ်တရက်ကားကြီးပေါ်စီးနေရင်း ကားမောင်း သူသည် ပျောက်သွားသည်။ အကြောင်းမှာ ချီဆောင်ခံသွားရပြီဖြစ်သည်။ ကျန်သူများ အားလုံးမှာ မိမိတို့ထိုင်နေသောနေရာမှာပင်ထိုင်နေလျက် ကျန်ရစ်ရသည်’’ အတွဲ ၁၆ အရောင်းရဆုံးစာအုပ် ‘‘ကျန်ရစ်ခဲ့ရသူများ’’ ကို နောက်ပိုင်းရုပ်ရှင် ပြန်ရိုက်ကာ မှားယွင်းသောသွန်သင်ချက်ကို အားပေး အားမြှောက်လုပ်ကာ လူသန်းပေါင်းများစွာအားလှည့်ဖြားခဲ့သည်။

 မှန်ပါသည်။ သမ္မာကျမ်း၌ ထိုသို့အတုအယောင်သွန်သင်ခြင်းမျိုး မတွေ့ရပါ။ ချီဆောင်ခံရခြင်းနှင့်ဒုတိယအကြိမ်ကြွလာခြင်းအကြောင်း ကွာဟ ချက်ကို မြင်သာအောင်ခွဲခြားရန်လိုပါသည်။ ရှင်ပေါလုဖော်ပြသော ‘‘လျှို့ဝှက် နက်နဲခြင်း’’ အရာ၌ ရိုးရိုးရှင်းရှင်းပင် ဖြောင့်မတ်သူများသည် အသက်ရှင်လျက်ခရစ်တော်ဒုတိယအကြိမ်ကြွလာရာ၌ ရှင်ပြန် ထမြောက် လာသောသန့်ရှင်းသူများ နှစ်ဖွဲ့ပေါင်းစည်းပြီး အသက်ရှင်သူများခန္ဓာ ပြောင်းလဲသွားသည့်နောက် ကောင်းကင် သို့အတူတကွ ချီဆောင်သွား ခြင်းခံရသည်။ ယင်းသည် ချီဆောင်ခြင်းအစစ်အမှန် ဖြစ်သည်။ ‘‘လျှို့ဝှက်စွာတိတ်တိတ်ကလေးချီဆောင်ခံသွားရခြင်း’’ ဟူ၍မရှိပါ။ အဘယ်ကြောင့်ဆိုသော် ခရစ်တော်သည် မျက်မြင်ထင်ထင်မျက်စိတိုင်းမှ ကိုယ်တော်ကြွလာခြင်းကို မြင်တွေ့ရမည်ဖြစ်သည် (ဗျာ၊ ၁း၇)။ သေခြင်းမှ ထမြောက်လာသောသူများနှင့် အသက်ရှင်လျက် ခန္ဓာပြောင်းလဲ သွား သူများ တို့သည် ခရစ်တော်ကြွလာချိန်၌ ကောင်းကင်တမန်တို့၏ တံပိုးမှုတ်သံကို ကြားရလိမ့်မည် (၁ကော၊ ၁၅း၅၁၊၅၂)။

 ခရစ်တော်ဒုတိယအကြိမ်ကြွလာခြင်းသည် အံ့ဖွယ်ကောင်းသော ထိတွေ့ခြင်းမျိုးဖြစ်၍ ထာဝရအသက်ရှင်သွားကြမည်ဖြစ်သည်။ အသက်ရှင် လျက် ကောင်းသောသူအပေါင်းတို့သည် ကိုယ်ခန္ဓာ ပြောင်းလဲခြင်းသို့ ရောက် ရ၍၊ မျက်တစ်မှိတ် လျှပ်တစ်ပြတ်အတွင်း မသေနိုင်၊ မအိုနိုင်သော ထာဝရအစဉ် အသက်ရှင်ခြင်းကို ရရှိသွား လိမ့်မည် (၁ကော၊ ၁၅း၅၂)။ ဘုရားသခင်၏ အသံတော်ကား၊ သူတို့သည် ဘုန်းအသရေကိုရရှိသွားပြီ။ မသေနိုင်သော အဖြစ်သို့ ထမြောက်လာ သော သန့်ရှင်းသူများနှင့် အတူခံကြရပြီ။ သူတို့သည် မိုးကောင်းကင်သို့ ချီဆောင်ခြင်းကို ခံကြရသည်။ ကောင်းကင်တမန်တို့အား ‘‘တံပိုးခရာကို ပြင်းစွာမှုတ်စေတော်မူသဖြင့်၊ သူတို့သည် ရွေးချယ်တော်မူသော သူတို့ကို အရပ်လေးမျက်နှာ၊ ကောင်းကင်အောက်ထက်ဝန်းကျင်တို့မှခေါ်၍ စုရုံးကြလတ္တံ့’’ (မသဲ၊ ၂၄း၃၁)။

 ကောင်းကင်တမန်တို့သည် မွေးကင်းစမှသေဆုံးခဲ့သော ကလေးငယ် များကို မိခင်၏လက်သို့အပ်ပေးကြလိမ့်မည်။ ချစ်မိတ်ဆွေ များ ခွဲခွာခဲ့ရ၍ အလွန် ဝမ်းနည်းခဲ့ကြရသော်လည်း ပျော်ရွင်စွာ ပြန်လည်ဆုံစည်းခွင့်ရရှိလိမ့်မည်။ လုံးဝပြန်၍ မခွဲမခွာ ရတော့ပါ။ ပျော်ရွင်မြူးထူးသောသီချင်းနှင့်အတူ ဘုရား သခင်၏မြို့တော်ဆီသို့ တက်ကြွသွားကြလိမ့်မည်’’

 ၎င်းသည် အံ့ဖွယ်ကတိတော်စကားဖြစ်သည်။ အရယူရန် ခက်ခဲသော အရာလည်းဖြစ်သည်။ သို့သော် စကြဝဠာ၏ ဟင်းလင်းပြင် အကြောင်းကို တွေးကြည့်ပါ။ အသက်ပေါင်းမျိုးစုံများစွာ ရှင်သန်နေ ပါသည်။ ကိုယ်တော်၏ ဖန်ဆင်းခြင်းတန်ခိုးတော်ကို သက်သေပြနေလျက် ရှိသည်။ ခရစ်တော်ဒုတိယ အကြိမ်ကြွလာသောအခါ အသက်ရှင်လျက် ရှိသောဖြောင့်မတ်သူနှင့် သေခြင်းမှ ထလာသော ဖြောင့်မတ်သူတို့ ပေါင်းစည်း ပြီး ခန္ဓာပြောင်းလဲပေးမည့် ဘုရားရှင်၏ အံ့ဖွယ် တန်ခိုးတော်သည် မည်မျှကြီးကျယ်ကြောင်း သင်ကြားပေးနေသနည်း။

သောကြာနေ့ နိုဝင်ဘာလ ၁၈ ရက်

ဆက်လက်လေ့လာရန်။

 ‘‘စတီဗင်ခိဗ်’’ ရေးသားသော ‘‘ရောမများ’’ စာအုပ် မှ ‘‘ခရစ်ယာန်တို့၏မျှော်လင့်ခြင်းယုံကြည်မှုတစ်ခုဖြစ်သော တစ်နေ့ တွင် သင်္ချိုင်းမှရှင်ပြန်ထမြောက်လာမည်အကြောင်းကို ပြက်ရယ်ပြု နှိမ့်ချပြောဆို ကြသည်။ ၁၇၇ စီအီးမှတ်တမ်းအရ ‘‘ဂေါ’’ ၌ နှိပ်စက်ညှဉ်းပန်းခြင်း အကြောင်းကို ဖော်ပြထားသည်။ မာတုရ သေခြင်းဖြင့် ညှဉ်းဆဲသတ်ဖြတ် ခံရသောသူတို့သည် သူတို့၏ အလောင်းကို မသဂြိုဟ်ဘဲ ခြောက်ရက်တိတိ ထားရှိရသည်။ ခြောက်ရက် ပြည့်ပြီး မှထိုအလောင်းကို မီးရှို့သဂြိုဟ်ပစ်သည်။ ကျန်ရှိသော ပြာမှုန့်ကိုယူပြီး ‘‘ရိုင်း’’ (မြစ်အတွင်း မျောချပစ်လိုက် သည်။ ထိုသူများမည်သို့ပြန်၍ ရှင်ပြန်ထမြောက်လာနိုင်မည်နည်း။ ရောမ သားများထိုသို့သော စကားမျိုးကိုပြောခဲ့သည်ဟု မှတ်တမ်းတင် ခဲ့သည်’’ထိုသို့ဝေဖန်မှုပြုသော ဘာသာရေးအတွေးအခေါ်မျိုးသည် အပြင် ရောက်နေသည်။ သမ္မာကျမ်းစာ၌ဖော်ပြသော ထမြောက်ခြင်း အကြောင်းကို မည်သို့မျှသက်သေပြခြင်းမျိုးကိုမပြုပါ။ ခရစ်တော်ကို သေခြင်းမှထမြောက် စေနိုင်သောတန်ခိုးသည် ကျွနု်ပ်တို့အား လုံးကို လည်း ထမြောက်စေနိုင်သည်။ ကျွနု်ပ်တို့၏ခန္ဓာကိုယ်မည်သည့်နေရာ၊ မည်သည့်အခြေအနေသို့ရောက်နေပါ စေ၊ စကြဝဠာကိုပင် ဖန်ဆင်းထား ခဲ့သော ထိုတန်ခိုးတော်သည် အသက်ရှင် လျက်ရှိသောသူ၊ သေခြင်းမှ ထမြောက်လာသော သူများကို ပြောင်းလဲပေးနိုင် သည်မှာ အမှန်ပင် ဖြစ်သည်။

 ‘‘ခရစ်တော်၌အိပ်ပျော်သူများအားလုံးကို ဘုရားရှင်သည် သူ၏ အထံတော်သို့ဆွဲယူသွားလိမ့်မည်’’ (၁သက်၊ ၄း၁၄)။ ရှင်ပေါလုရေးသား ခဲ့သောအကြောင်း၌ ထိုသို့တွေ့ရသည်။ များစွာသောသူတို့၏ အဓိပ္ပာယ်ဖော် ချက်မှာ ခရစ်တော်၌အိပ်ပျော်သွားလျှင် ကောင်းကင်သို့ ခေါ်ဆောင်သွားခြင်း ခံကြရမည်ဟုထင်ကြသည်။ သို့သော် ရှင်ပေါလု ဆိုလို ချက်မှာ ခရစ်တော် သည် သေခြင်းမှထမြောက်လာခြင်းရှိသကဲ့သို့ အိပ်ပျော်လျက်ရှိသော သန့်ရှင်း သူအားလုံးကို မိမိအထံတော် ကောင်းကင် သို့ ခေါ်ဆောင်သွားမည့်အကြောင်း ကို ဆိုလိုပါသည်။ အလွန် အားရစရာ ကောင်းသောစကားတော်ပင်ဖြစ်သည်။ ဘုန်းအသေရနှင့် ပြည့်၀သော မျှော်လင့်ချက်ဖြစ်သည်။ သက်သာလောနိတ်မြို့၌ ရှိသော အသင်းသား များကိုသာပြေခြင်းမဟုတ်ပါ။ ခရစ်တော်ကို ယုံကြည်သော ခရစ်ယာန် အားလုံးကို ဆိုလိုပါသည်။

 -ဝ-